Ganske store (15-24 millimeter), slanke og noe flate, svarte kortvinger, bakkropp, palper og bein rødlige. Hodet er stort og nærmest trekantet, med små fasettøyne, bakerst med en smal "hals". Pronotum er forholdsvis lite og smalt, mye smalere enn hodet, litt lengre enn bredt, avrundet firkantet, litt smalere i midten. Dekkvingene er nokså jevnbrede, men sømmen er krummet slik at de ikke slutter tett sammen i midten. Bakkroppen er tilspisset. Beina er korte og kraftige.